বিয়ের পর চিহারু দিব্যি তামিল ভাষায় বলে ফেললেন, কীভাবে এমন অভিনব বিয়ের প্রস্তাব মাথায় এসেছে। তিনি বলেন, “আমার নাম চিহারু। আমি জাপান থেকে এসেছি। কলেজে ভাষাতত্ত্ব নিয়ে গবেষণা করেছি। তখন তামিল বেছে নিয়েছিলাম। সেই সময় একবার মাদুরাইতে ঘুরে গেছিলাম। এই দেশ ও সংস্কৃতিকে তখন থেকে ভালোবেসে ফেলেছি আমি। চেয়েছিলাম, আমার বিয়েও এমন ভারতীয় সংস্কৃতি মেনে হোক। তামিলনাড়ুর সংস্কৃতির পীঠস্থান বলা হয় মাদুরাইকে। তাই এখানেই বিয়ের পরিকল্পনা করি।” ভারতীয় সংস্কৃতিতে বিয়ে হওয়ায় স্বামী ইউতো অভিভূত। তিনি বলেন, “এই অভিজ্ঞতা আমার জীবনে অত্যন্ত গুরুত্বপূর্ণ। এভাবে বিয়ে করতে পেরে আমি গর্বিত।”